stanford-oval/wikipedia huggingface dataset:
מכונית קומפקטית
הערות שוליים

↑  סטטיסטיקה לפלגי השוק של דגמי מכוניות Gewerbliche Zulassungen bestimmen den Neuwagenmarkt. Kraftfahrt-Bundesamt, abgerufen am 21. Juni 2014 (PDF).
↑  מכונית קומפקטית בשוק האמריקאי Classi di veicoli - Sito ufficiale del Governo USA, su fueleconomy.gov.
↑  צמרת המכוניות הקומפקטיות בארצות הברית היום autotrader.com/best-cars/top-american-compact-cars-available-today
↑  מכוניות קומפקטיות בארצות הברית Stevenson, Heon (2008). American Automobile Advertising, 1930-1980: An Illustrated History. McFarland. p. 214. ISBN 9780786436859. Retrieved 7 February 2016.
↑  קוד של התקנות הפדרליים gpo.gov/fdsys/granule/CFR-1996-title40-vol16/CFR-1996-title40-vol16-sec600-315
↑  "מכונית קומפקטית" - בשוק האירופי Regulation (EEC) No 4064/89 - Merger Procedure" (PDF). Office for Official Publications of the European Communities L-2985 Luxembourg. 17 March 1999. Retrieved 7 February 2016.
↑  תקנון השוק האירופי Car prices within the European Union at 1 January 2011. Europäische Kommission, 26. Juli 2011, abgerufen am 8. Februar 2015 (PDF).
↑  נהיגה ביפן Driving in Japan". Japan-Guide.com. Japan-Guide.com. Retrieved 22 February 2017
↑  חוק הרכב של ממשלת יפן (1951) (ביפנית) Road Vehicle Act of 1951". Law.e-gov.go.jp (in Japanese). Retrieved 7 February 2016.
סמייל

ערך זה עוסק בלהקת רוק. אם התכוונתם לחברת התקשורת, ראו .
ערך זה עוסק בלהקת רוק. אם התכוונתם לשיר מאת צ'ארלי צ'פלין, ראו .
| --- | --- |

 מקום הקמה:  לונדון 
 מוקד פעילות:  בריטניה
 תקופת הפעילות:  1968–1970   1992   2018 – 2018
 סוגה:  בלוז רוק • הארד רוק • גלאם רוק • רוק מתקדם
 חברת תקליטים:  Mercury Records
 חברים
 בריאן מיי: גיטרה רוג'ר טיילור: תופים  טים סטאפל: שירה, גיטרה בס
 
Smile (באנגלית: חיוך) הייתה להקת רוק בריטית, אשר על בסיסה הוקמה הלהקה הפופולרית קווין. הלהקה פעלה בלונדון בשנים 1968–1970 ובנוסף להופעות רבות הקליטה 6 שירים.
לפני Smile

בטרם הקימו את ההרכב בשם סמייל, הקים בריאן מיי את ההרכב 1984. ההרכב נוצר בשנת 1964 כשמיי היה בן 17 בלבד, יחד עם חבריו לספסל הלימודים. ללהקה צורף טים סטאפל, לאחר שראו אותו מנגן במפוחית. הלהקה ביצעה בעיקר גרסאות כיסוי, אך הצליחה להשיג הופעות מרשימות באזור לונדון. הופעה מרשימה אחת הייתה בתחילת 1967 כמופע חימום לג'ימי הנדריקס בקמפוס של אימפריאל קולג', שבו החלו ללמוד מאוחר יותר סטאפל ומיי. הופעה מרשימה אחרת שהצליחו להשיג הייתה באירוע "Christmas On Earth" שנערך ב-23 בדצמבר 1967 ב"אולימפיה תיאטר" בלונדון, ובו הופיעו להקות רבות, ביניהן פינק פלויד, ג'ימי הנדריקס, T-REX וטראפיק.
הלהקה אף הקליטה מספר קלטות דמו באולפני "Thames TV", ביניהן לשיר שכתבו מיי וסטאפל "Step on Me", אשר לימים הוקלט בשנית על ידי להקת סמייל. הלהקה התפרקה ב-1967, כשמיי החליט להקדיש את זמנו ללימודי הפיזיקה בקולג'.
ההתחלה

בסתיו 1968 החליט מיי כי הוא מסוגל לשלב את לימודיו עם עיסוקו במוזיקה. הוא שמר על קשר עם חברו טים סטאפל, שכעת למד ב-"Ealing College" והם החלו לחפש אחר נגן נוסף. באוקטובר פרסם בריאן מיי מודעה בלוח מודעות הסטודנטים ב-"Imperial College" בו למד, ובה חיפש נגנים להרכב שהתכוונו להקים. במודעה נכתב "'Ginger Baker / Mitch Mitchell type drummer"
לאחר כמה נגנים שלא משכו את עיניהם של מיי וסטאפל, פגשו במתופף רוג'ר טיילור, אשר לדבריהם הדהים אותם מהשנייה הראשונה בה כיוון את מערכת התופים. כעת, עם גיטריסט, מתופף וסולן שמתפקד גם כבסיסט, ההרכב סמייל יצא לדרך. השלישייה החלה להופיע בתשלום במועדונים קטנים באזור לונדון ואף הקליטה מספר שירים. חברו מלימודי האומנות של סטאפל ושותפו לחדר, פארוק בולסרה (לימים פרדי מרקיורי וחברם ללהקת קווין) עקב אחר ההתפתחות המוזיקלית של הלהקה ואף ייעץ להם רבות.
פעילות

החל מאוקטובר 1968 ועד אמצע 1969 הופיעה הלהקה במועדונים קטנים באזור לונדון, בעיקר באזור הקמפוס. הלהקה הופיעה גם בעיר הולדתו של טיילור, טרורו. הלהקה הופיעה במועדון בשם PJ's אשר היה בבעלות מכר של טיילור, מייק גרוס. גרוס ניסה לאחר מכן את מזלו בניסיון להצטרף כבסיסט בלהקה המתחילה קווין, בטרם נבחר ג'ון דיקון לתפקיד.
הופעה מרשימה שהצליחו להשיג הייתה כחימום ללהקת פינק פלויד בקמפוס ב-26 באוקטובר 1968 והופעה מרשימה נוספת התקיימה ב-27 בפברואר, לצידו של ג'ו קוקר באלברט הול בלונדון, כחלק מאירוע התרמה שנערך על ידי אימפריאל קולג'. בהופעה זו התכוונו חברי הלהקה להיעזר בקלידן כריס סמית ואף ערכו חזרות עמו, אך לבסוף הוחלט להופיע בשלישייה. על הבמה בהופעה זו הופיעה אף להקת Free עם הסולן פול רוג'רס, אשר בשנת 2005 יצא למסע הופעות עולמי עם טיילור ומיי כאשר הם מבצעים מהמיטב של שירי קווין - "Queen + Paul Rodgers - Return of the Champions".
ב-19 באפריל 1969 הופיעה הלהקה במועדון הלונדוני "Revolution", שם נצפו על ידי המפיק לו ריזנר מחברת התקליטים "Mercury". הוא החתים את הלהקה על חוזה ב-1969 והלהקה הקליטה שלושה שירים באולפני "Trident" בלונדון, בהפקתו של ג'ון אנתוני: "Step on Me" (מיי), "Earth" (סטאפל), "Doin' All Right" (סטאפל ומיי). שני השירים הראשונים יצאו בסינגל הרשמי היחיד של הלהקה, בארצות הברית בלבד, באוגוסט 1969. הסינגל לא זכה להצלחה. השיר השלישי הוקלט מחדש ב-1973 על ידי קווין וצורף לאלבומה הראשון, Queen.
מאוכזבים מחוסר העניין בסינגל הראשון שהוציאו, נכנסו חברי הלהקה בספטמבר 1969 לאולפני "De Lane" בלונדון, הפעם תחת הפקתו של פריץ פרייר, והקליטה 3 שירים נוספים: "April Lady" (סטנלי לוקאס), "Polar Bear" (מיי) ו-"Blag" - יצירה אינסטרומנטלית של מיי, שלאחר מכן שימשה הבסיס ליצירתו "Brighton Rock" שיצאה באלבומה השלישי של קווין משנת 1974, Sheer Heart Attack.
Queen

ב-1970 החליט סטאפל כי ברצונו לפנות לכיוונים מוזיקליים שונים והודיע על עזיבתו את הלהקה. הוא הצטרף ללהקה בשם "Humpy Bong". במקביל, התפרקה להקתו של פארוק בולסרה (לימים פרדי מרקורי), "Sour Milk Sea". הייתה זו הזדמנות נהדרת עבור פרדי להצטרף ללהקה ואף השם שונה על פי הצעתו לקווין. בתחילת הדרך הייתה זו להקה קטנה, שביצעה בעיקר גרסת כיסוי ללהקות אחרות, במועדונים באזור הקמפוס.
ב-27 ביוני 1970 הם ביצעו הופעה ראשונה עם מייק גרוס כבסיסט. לאחר שהחליפו שני נגני בס נוספים, נפלה החלטה לקבל ללהקה את ג'ון דיקון, סטודנט צעיר ושתקן לאלקטרוניקה.
באלבום הראשון של להקת קווין, Queen, נכלל השיר שנכתב על ידי מיי וסטאפל - "Doing All Right" ואף קיבל קרדיט בהתאם.
האיחוד (1992)

23 שנים לאחר התפרקותם, הלהקה התאחדה באופן חד פעמי. ההופעה התקיימה ב-21–22 בדצמבר 1992 במועדון מרקי בלונדון, בו הופיעו פעמים רבות בתחילת דרכם. בערב הראשון הופיעו על הבמה טים סטאפל ורוג'ר טיילור וביצעו את השירים "Earth" ו-"If I Were A Carpenter", להיט של בובי דארין מ-1966. בערב השני הצטרף אליהם בריאן מיי והשלישייה ניגנה את שני השירים פעם נוספת. בוטלגים של ההופעה הזו נחשבים לנדירים ביותר כיום.
שירים

Earth (סטאפל) (יצא כסינגל בארצות הברית בלבד, 1969).
Step On Me (סטאפל/מיי) במקור מלהקתם של מיי וסטאפל, 1984. (יצא כסינגל בארצות הברית בלבד, 1969).
Doin' Alright (סטאפל/מיי) שיר שהוכנס לאלבומה הראשון של להקת קווין המאוחרת יותר.
Blag (טיילור).
Polar Bear (מיי).
April Lady (לוקאס) - שיר שהוצג ללהקה על ידי חברת התקליטים "Mercury Records".
ששת שירים אלו יצאו לשוק מספר שנים אחרי שהוקלטו.
Gettin' Smile - יפן, 1982. אלבום לא רשמי שעטיפתו הכילה את מילות השירים בשגיאות רבות וכן קרדיטים שגויים.
Ghost Of A Smile - הולנד, 1997. עטיפה מושקעת הכוללת גם הערות מאת טים סטאפל. כל השירים עברו עריכה דיגיטלית מחודשת. כמו כן האלבום מכיל שתי גרסאות לשיר The Man from Manhattan של אדי האוול (האוול ומרקיורי), אשר הקשר היחיד שלו לסמייל עצמה הוא בריאן מיי המלווה את השיר בגיטרה.
כמו כן גרסאות מ-2003 לשני השירים Earth ו-Doin' Alright שהקליט טים סטאפל בעזרתו של בראין מיי.
Silver Salmon (סטאפל).
(See What A Fool I've Been (If I Were A Carpenter (בוטלג מהופעת האיחוד, 1992).
ארגון פרי חיים

| --- | --- |

 פעילות:  ארגון בינלאומי לפריון
 תחום:  פוריות
 שפה רשמית:  עברית
 מדינה:  ישראל ישראל
 משרד ראשי:  פנים מאירות 4, ירושלים
 מטה הארגון:  ירושלים 
 מקום פעילות:  ישראל
 מייסדים:  הרב משה שלזינגר
 חברים:  7
 עובדים:  46
 תקופת הפעילות:  1987–הווה (כ־38 שנים)
 פרסים והוקרה:  מקים הארגון קיבל את הפרסים, אות שר הבריאות, אות המתנדב, אות יקיר ירושלים.
 http://prichaim.com/
 
ארגון פרי חיים הוא ארגון העוסק במתן סיוע לזוגות בנושא פוריות, הוא הוקם על ידי הרב משה שלזינגר.
את הארגון הקים הרב שלזינגר בשנת-1987 לאחר שחווה בעצמו את אתגרי הפוריות, בשנת 2008 קיבל את אות שר הבריאות על פעילותו בשנת 2015 קיבל את אות המתנדב מאת נשיא המדינה ובשנת 2018 קיבל את אות יקיר ירושלים. הרב שלזינגר חבר באגודות הרופאים העולמיים והמקומיים המתמחים בנושא.
פעילות הארגון

ייעוץ רפואי והלכתי בנושא פוריות
ייעוץ בנושא זוגיות לזוגות העוברים טיפולי פוריות
קרן הלוואות ומענקים למימון טיפולי פוריות, וכן מוקד מידע למימוש זכויות
ימי עיון לרופאים וכן הכשרה למדריכי חתנים
חוגי תמיכה לזוגות
השגחה הלכתית למעקב אחר טיפולי הפוריות
גמ"ח תרופות פוריות
הארגון מקיים שיתופי פעולה יחד עם קופות החולים כדי לסייע לזוגות.
נכון לשנת תשע"ח כבר נולדו 30 אלף ילדים בהכוונת הארגון.
מחזור הפעילות של הארגון בשנת 2018 היה 2,095,878 ש"ח, והוא זכה לתמיכה ממשלתית בשיעור של 340,253 ש"ח בשנה זו. בשנת 2024 סך התמיכה הממשלתית היה 753,069 ש"ח, בעיקר מהמשרד לשירותי דת.
הערות שוליים

↑  יקירי ירושלים לשנת תשע"ח
↑  ארגון "פרי חיים" לטובת תושבי מודיעין עילית
↑  קופ”ח מכבי סיכמה עם ‘פרי חיים’ על העמקת שיתוף הפעולה מוטי משי באתר לדעת
↑  לראשונה: תוקם קבוצת תמיכה למתמודדות/ים עם ניסיונות להרות באסותא, בשיתוף עמותת פרי חיים 22/11/2018 באתר E-MED
↑  ארגון פרי חיים באתר גיידסטאר
↑   עידו אפרתי, המדינה מקצה שמונה מיליון שקל בשנה לצורך "השגחה הלכתית" לטיפולי הפריה, באתר הארץ, 2 בינואר 2025
הקרע המערבי

הקרע המערבי או הקרע האפיפיורי (בלטינית: Magnum schisma occidentale, Ecclesiae occidentalis schisma), היה שמו של פיצול בתוך הכנסייה הקתולית החל בשנת 1378. הפיצול לא נסב סביב סוגיות תאולוגיות או תורתיות אלא על עימות פוליטי. הקרע בא על פתרונו הזמני ארבעים שנה מאוחר יותר בוועידת קונסטנץ בשנת 1417.
הקרע בכנסייה המערבית נבע משובו המוקדם מדי של הכס האפיפיורי מאביניון לרומא בימי גרגוריוס האחד עשר בשנת 1378, חזרה ששמה קץ לאפיפיורות אביניון. אחרי מותו של גרגוריוס האחד עשר באותה שנה, התחוללו מהומות ברומא שכוונתן הייתה להבטיח בחירתו של אפיפיור איטלקי. הקרדינלים שחששו מזעם ההמון בחרו לאפיפיור את אורבנוס השישי. אורבנוס היה מנהלן מכובד באפיפיורות אביניון, אך ברגע שנבחר הפך חשדני, עריץ ונוטה להתקפי זעם אלימים. הקרדינלים שבחרו בו ניחמו במהרה על החלטתם וב-20 בספטמבר באותה שנה יצאו מרומא לפונדי, עיירה קטנה מדרום לרומא, ובחרו אפיפיור מתחרה, את האנטי-אפיפיור קלמנס השביעי.
קיומם של האפיפיורים המתחרים גרם למהומה בכנסייה. בעבר היו כבר אפיפיורים מתחרים, וטוענים לכס שמונו על-ידי סיעות יריבות שונות, אך כאן המנהיגים המוכרים והלגיטימיים של הכנסייה, הם שמינו שני אפיפיורים יריבים. המנהיגים השונים באירופה היו חייבים להזדהות ולהכיר באחד מהם ולדחות את השני. צרפת, אראגון, דוכסות בורגונדיה, רוזנות סבויה, נאפולי וסקוטלנד בחרו להזדהות עם קלמנס מאביניון. אנגליה, צפון איטליה, סקנדינביה ומרכז אירופה שתחת שלטון האימפריה הרומית הקדושה תמכו באורבנוס. אפילו קדושי הכנסייה לעתיד נאלצו לבחור באפיפיור מועדף: קתרינה מסיינה תמכה באורבנוס ואילו ויסנט פרר תמך בקלמנס. המשבר היה כה חמור, עד שמלומדי הכנסייה נאלצו לחפש אמצעים לעקוף את סמכות האפיפיור כדי שאפשר יהיה לפתור את המשבר, ופיתחו השקפה לפיה למועצות כלליות יש סמכות השווה או עולה על זו של הכס הקדוש.
מועצת פיזה שנערכה בשנת 1409 ניסתה לפתור את העימות, אך הובילה רק לבחירת אפיפיור שלישי, האנטי-אפיפיור אלכסנדר החמישי שמת זמן קצר אחרי כן ואחריו את האנטי-אפיפיור יוחנן העשרים ושלושה.
הקרע הגיע לקיצו בוועידת קונסטנץ בשנת 1417 שהדיחה את יוחנן העשרים ושלושה ואת האנטי-אפיפיור בנדיקטוס השלושה עשר, קיבלה את התפטרותו של גרגוריוס השנים-עשר (שהתפטר בשנת 1415), ומינתה את מרטינוס החמישי.
אורבנוס השישי
האנטי-אפיפיור קלמנס השביעי
בניין 770 (כפר חב"ד)

| --- | --- |

בניין 770 בכפר חב"ד
 מידע כללי
 סוג:  העתק של בניין מרכז חב"ד העולמי
 שימוש:  אגודת חסידי חב"ד בישראל, הוצאת הספרים קה"ת, כולל אברכים, עיתון כפר חב"ד ומרכז מבקרים
 על שם:  מרכז חב"ד העולמי - 770 
 כתובת:  רח' מעלה 770 מס' 2
 מיקום:  כפר חב"ד
 מדינה:  ישראל
 בעלים:  ועד כפר חב"ד
 מפעיל:  אגודת חסידי חב"ד בישראל 
 הקמה ובנייה
 תקופת הבנייה:  שבט תשמ"ו – י"א בתמוז תשמ"ו
 תאריך פתיחה רשמי:  1986 
 חומרי בנייה:  חיצוני: לבנים אדומות בסגנון ניו יורק פנימי: פל קל
 אדריכל:  אריה יקונט ומרדכי גרליק
 מידות
 קומות:  3 קומות וקומת מרתף
 
 קואורדינטות:  31°59′26″N 34°50′49″E﻿ / ﻿31.990577503969°N 34.846879496352°E﻿ / 31.990577503969; 34.846879496352
  (למפת גוש דן מוגדלת) בניין 770(למפת גוש דן רגילה) בניין 770(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בניין 770(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בניין 770
 
בניין 770 בכפר חב"ד (שמו הרשמי: בית אגודת חסידי חב"ד - אהל יוסף יצחק ליובאוויטש, ובראשי תיבות: בית אגו"ח; מכונה גם "בית הרבי"), הוא מבנה העתק של בניין מרכז חב"ד העולמי – 770 בקראון הייטס שבברוקלין, הממוקם במרכז היישוב כפר חב"ד. הבניין נבנה בשנת ה'תשמ"ו (1986) בהוראת האדמו"ר רבי מנחם מנדל שניאורסון.
בבניין שוכנים בין היתר משרדי אגודת חסידי חב"ד, בית כנסת וכולל אברכים. כמו כן פועל בו מרכז מבקרים.
היסטורית הבנייה וחנוכת הבית

בהתוועדות י"ב בתמוז תשמ"ה (1985), ביקש הרבי מליובאוויטש מחברי אגודת חסידי חב"ד לבנות בכפר חב"ד מבנה שישמש כמרכז להפצת חסידות בישראל, אשר שמו יהיה "בית אגודת חסידי חב"ד". הרבי ביקש שיקימו כולל אברכים שישכון במקום זמני עד שייבנה הבניין החדש.
הרבי הורה כי הבניין ייבנה כהעתק של מרכז חב"ד העולמי שבברוקלין, כדי לאפשר למי שאין ביכולתו להגיע למבנה המקורי ולהתרשם מהדגם שבכפר חב"ד.
בכ"ו בטבת תשמ"ו נערך טקס הנחת אבן הפינה לבניין, במעמד רבנים ואישי ציבור.
בחודש שבט תשמ"ו החלה הבנייה, על ידי הקבלן דוד מררי וחברת "דומר". לקראת פסח כבר היה מוכן שלד הבניין, אולם הבנייה נעצרה בעקבות מחסור בחומרי בנייה מתאימים בישראל. לאחר הפסקה של כחודש בבנייה, זירז הרבי את העוסקים במלאכה וקרא לסיים את הבנייה עד לחג הגאולה י"ב בתמוז. בתחילת חודש סיוון החלו במפעל "טרקוטה אופקים" לייצר לבנים אדומות המחקות את לבני הבראונסטון (Brownstone) שמהן בנוי הבניין המקורי והעבודה נמשכה בקצב מזורז. לקראת סיום הבנייה עבדו במקום כ-150 עובדים ובתוך שלושים ושלושה ימים סיימו את הפרויקט.
בערב שבת י"א בתמוז תשמ"ו הושלמה הבנייה. בט"ו בתמוז נערך מעמד חנוכת הבית בשילוב חגיגת בר מצווה מרכזית לילדים יתומי צה"ל. לפי הערכות המשטרה השתתפו באירוע כעשרים וחמישה אלף איש. בין הנואמים היו שגריר ארצות הברית בישראל תומאס פיקרינג, ראש הממשלה יצחק שמיר והרב הראשי מרדכי אליהו, שקבע מזוזה בכניסה הראשית של הבניין. במהלך האירוע הודפסה מהדורה מצומצמת וממוספרת של ספר התניא.
השימוש בבניין

בבניין יש מרכז מבקרים המארח קבוצות תיירים ואישי ציבור המקבלים סיור במקום. במהלך הסיור צופים המבקרים בקטעי וידאו על הרבי מליובאוויטש, מאזינים לסקירה על תולדות חסידות חב"ד, על המבנה ועל הפעילות המתקיימת בו ומתפללים בהעתק חדר היחידות של הרבי מליובאוויטש הנמצא במבנה. שלוחי חב"ד, המארחים קבוצות בכפר חב"ד, מביאים את האורחים לביקור במקום לאחר שהמבקרים, ששמעו על ההעתק, מבקשים לבקר ולהתפלל בו. בעונת הקיץ מבקרים במבנה צעירים רבים המגיעים ארצה במסגרת פרויקט תגלית.
בבניין שוכנים משרדי אגודת חסידי חב"ד בישראל, משרדי שבועון כפר חב"ד, הסניף המרכזי בישראל של הוצאת ספרים קה"ת וחנות המפעל, כולל אברכים בראשות הרב שלום דובער לבקובסקי, בית כנסת, העתק של חדר הרבי מליובאוויטש, ספריה תורנית גדולה ועוד.
ב-1987 (תשמ"ז) הועברו לבניין הסניף והחנות המרכזית בישראל של הוצאת ספרים קה"ת. בשנת 2006 (תשס"ו) נבנה בבניין העתק חדר היחידות של הרבי.
בחנוכה תשס"ט (2008), הוצבה על גג הבניין חנוכייה שגובהה 8 מטרים. בשנת 2016 (תשע"ו) הקימו קרן קיימת לישראל ומועצה אזורית שדות דן פארק סביב לבניין. הפארק כולל מדשאות שבילי הליכה ומסלולי אופניים.
לקריאה נוספת

מנחם מ. ברוד, "770" בכפר חב"ד, עיתון כפר חב"ד, גיליון 248, ט"ז תמוז תשמ"ו
חיים גיל, כך הוקם הבניין, עיתון כפר חב"ד, גיליון 1666, ט"ו תמוז תשס"ו
שניאור זלמן ברגר, בית רבינו שכפר חב"ד, עיתון בית משיח, גיליון 387, י"ט חשון תשס"ג עמ' 20–27
הערות שוליים

↑  ממפעל 'רעפי אופקים'
↑  פרסום רשמי של כפר חב"ד
↑  ברוך נאה, ביתו החדש של הרבי מלובאוויץ מוקם בכפר חב"ד, עיתון מעריב 24.12.1985
↑  הכפר של הרבי, באתר כפר חב"ד - האתר הרשמי
↑  הילדים של אז משחזרים: כך הנחנו אבן הפינה ל-770 בכפר חב"ד אתר col כ"ו בטבת תש"פ
1 2 3  מנחם מ. ברוד, "770" בכפר חב"ד, עיתון כפר חב"ד, גיליון 248, ט"ז תמוז תשמ"ו
↑    נועה שניר, חו"ל זה כאן, באתר "ידיעות אחרונות", 28 ביוני 2020
↑  שרית ישי לוי, החגים בפתח, למה שלא תעלו למטה בירושלים?, באתר ynet, 14 בספטמבר 2009
↑  בין השאר אוסף של עיתוני כפר חב"ד ושיחת השבוע
↑  בית הרבי - '770' - בכפר חב"ד, באתר בית חב"ד מיתר
↑  'חדר הרבי' בכפר-חב"ד אתר שטורעם סיוון תשס"ו. חב"ד | חדשות | אחרי 20 שנה: "חדר הרבי" בכפר-חב"ד, באתר www.lubavitch.org.il. יש דגם מיניאטורי שעשו לזה
↑  אתר col, חנוכיית ענק הוצבה על גג 770 בכפר-חב"ד, כסלו תשס"ט
↑  בכפר חב"ד נחנך פארק סביב בית הרבי מלובביץ' באתר קק"ל, 28 ביוני 2016. כתבה, באתר www.kkl.org.il
| --- | --- |
בקרת זהויות :  NLI: 987010326269505171  VIAF: 3120163513754311230007   WorldCat (עם VIAF): 3120163513754311230007 
שגריר ארצות הברית בישראל דייוויד פרידמן בביקור בהעתק חדרו של הרבי אשר במבנה
פארק 770 במבט מן האוויר
הרצאה לאורחים בבניין
הבניין, בצד ימין למעלה, כפי שהוא נראה מכיוון נמל התעופה בן-גוריון, מאזור נחיתת המטוסים
Home (סרט, 2009)

| --- | --- |
Home
 בימוי:  יאן ארטוס ברטראן
 הופק בידי:  דניס קרו ולוק בסון
 תסריט:  איזבל דלנואה
 שחקנים ראשיים:  גלן קלוז סלמה הייק יאן ארטוס ברטראן ז'ק גמבלן 
 מוזיקה:  ארמנד עמר
 מדינה:  צרפת 
 חברת הפקה:  EuropaCorp 
 חברה מפיצה:  פורום הונגריה, נטפליקס 
 שיטת הפצה:  וידאו על פי דרישה 
 הקרנת בכורה:  5 ביוני 2009
 משך הקרנה:  93 דקות 18 שניות (גרסה חופשית); 120 דקות (מהדורה להקרנה באולמות קולנוע)
 שפת הסרט:  אנגלית, צרפתית, הולנדית, פורטוגזית, רוסית, ספרדית, כורדית, גרמנית ועוד
 סוגה:  סרט תיעודי 
 תקציב:  12 מיליון דולר
 הכנסות:  לא למטרות רווח -
 דף הסרט ב־IMDb
 
Home (מאנגלית "בית") הוא סרט תיעודי בבימויו של יאן ארטוס ברטראן שהוקרן לראשונה בבתי הקולנוע ובטלוויזיה ב-5 ביוני 2009 ב-181 מדינות במקביל. באותו יום הוא גם הוצע למכירה ב-DVD ויצא לשידור חופשי לפרק זמן מוגבל באתר יוטיוב - דבר ללא תקדים.
הפקה

הסרט עשוי מצילומים אוויריים של מקומות שונים ב-54 מדינות ברחבי כדור הארץ, הממחישים את יופיו של כוכב הלכת ושל החיים המתקיימים בו כמו גם את רב-גווניותם וכל זאת לצד הנזק שמסב להם האדם.
הסרט מדגיש את המאזן שבין הסביבה לצמחייה ולבעלי החיים, ומעביר מסר לפיו קיימים קשר ואיזון עדינים אך חיוניים בין כל צורות החיים על פני הפלנטה, וכי אף לא אחת מהן יכולה להתקיים בגפה. הסרט מתאר את היווצרות החיים על פני כדור הארץ, החל באצות ועד ליונקים הגדולים. הוא עומד על הופעתו של האדם, ועל השינוי הכביר שחל עם המהפכה החקלאית. לאחר מכן הוא מתמקד במהפכת האנרגיה שהחלה עם ניצול הנפט, ובתהליכים ההרסניים שהתרגשו ובאו על כדור הארץ בחמישים השנים האחרונות. הסרט מתייחס, בין היתר, לעיור המואץ, להתפתחות התעשייתית ולסכנת הזיהום, לדלדול במשאבי האנרגיה והמחצבים, לבעיית המחסור במים ובמזון, לביעור היערות, ואל חוסר השוויון הקיצוני אליו נקלע המין האנושי. עוד עומד הסרט על הנזק לכיפות הקרח בקטבים, על הסכנה הנשקפת לביצות ועל נזק שגורמים ענפי החקלאות המודרניים - חוות הבקר, ומטעי הדקלים והאקליפטוס. Home מתייחס להתחממות העולמית, לעליית פני הים ולשינויים הדרמטיים במזג האוויר. הסרט מסיים במאמצים שעושה המין האנושי כדי לתקן את הנזק לו גרם.
Home צולם ממסוק במקומות רבים ב-54 מדינות ברחבי העולם. הצילום ארך 18 חודשים ונעשה באמצעות מצלמות "סינפלקס" (Cineplex) בעלות רזולוציה גבוהה שנתלו מתחת לגחונו של המסוק. המצלמות הוצבו באופן שיפחית רעידות, והצילומים נבדקו כמעט לאחר כל טיסה. לרשות יוצרי הסרט עמדו בסופו של דבר 488 שעות צילום איכותי ומרהיב ביופיו, ממנו ערכו את הסרט. קטעי הקריינות לסרט הוקלטו ב-14 שפות.
עמותת אקולנוע, בשיתוף המשרד להגנת הסביבה, המועצה לישראל יפה והקרן לסביבה ירוקה, הפיקה גרסה עברית מקוצרת של הסרט בקריינותו של השחקן משה איבגי.
הערות שוליים

↑  YouTube
| --- | --- |
בקרת זהויות :  VIAF: 310391845   WorldCat (עם VIAF): 310391845
יזהר כהן (מאייר)

| --- | --- |
אין תמונה חופשית
 לידה:  20 באפריל 1963 (בן 61) רעננה, ישראל 
 לאום:  ישראל ישראל
 מקום לימודים:  בצלאל אקדמיה לאמנות ועיצוב ירושלים  סט. מרטינ'ס סקול אוף ארט 
 izharcohen.wordpress.com
 
יזהר כהן (נולד ב־20 באפריל 1963 ברעננה) הוא מאייר ישראלי. איוריו מתפרסמים בעיתונים ובכתבי עת ברחבי העולם, וגם בישראל.
קורות חיים

יזהר כהן נולד ברעננה. הוא החל לצייר ולאייר בגיל צעיר, וכשהיה בן 14 נרשם ללימודי אמנות פלסטית בבית הספר לאמנויות תלמה ילין.
בצבא שירת בתפקיד מאייר ומעצב גרפי בעיתון במחנה. הוא הכיר שם את נועה קרוון (בתו של האמן דני קרוון), והם נישאו ב-1987.
ב-1984 החל ללמוד עיצוב גרפי באקדמיית בצלאל לאומנות ועיצוב, ובמקביל עבד כמאייר בעיתונים בארץ.
ב-1988 המשיך את לימודיו בבית הספר הגבוה לאמנויות העיצוב בפריז (École Nationale Supérieure des Arts Décoratifs) והתמחה בתחריט והדפס. לאחר שנתיים עבר ללונדון כדי ללמוד בקולג' סנט מרטין לאמנות ולעיצוב. במהלך לימודיו מחוץ לישראל החל כהן לאייר לעיתונים ומגזינים בצרפת ובבריטניה.
ב-1992 הוזמן כהן להציג את תערוכת הרטרופרספקטיבה הראשונה שלו במוזיאון De Beyerd שבעיר ברדה שבהולנד. שנים ספורות לאחר מכן הוא זכה בתחרות ליצירת קיר מאויר מקרמיקה עבור בריכת השחייה העירונית בברדה, והוא הושלם בשנת 2000.
ב־1993 החל כהן לאייר בקביעות את טורו של יאיר לפיד, ששירת עם כהן בשבועון במחנה, תחילה במוסף סופשבוע של מעריב ולאחר מכן במוסף 7 ימים של ידיעות אחרונות.
בשנות ה-90 המאוחרות החל כהן לאייר ספרי ילדים.
ב-1999, לאחר יותר מעשור באירופה, שבו נועה ויזהר לישראל. כהן המשיך לאייר עבור עיתונים בישראל ובשאר העולם.
ב-2001 הוענק ליזהר פרס מוזיאון ויקטוריה ואלברט הבריטי לאיור, ושנה לאחר מכן זכה בתחרות לעיצוב עשרה בולים עבור הדואר המלכותי הבריטי שהוקדשו לשנת המאה להוצאה לאור של 'סיפורי ככה סתם' מאת רודיארד קיפלינג. באותה עת החל יזהר ללמד ולהרצות במחלקה לתקשורת חזותית בבצלאל.
ב-2002 נולדה לנועה וליזהר בתם עלמא.
בשנת 2003 הציג את תערוכת הרטרוספקטיבה הראשונה שלו בישראל בגלריה העירונית של רעננה.
ב-2005 שבה משפחת כהן לפריז. כהן המשיך לעבוד עם עיתונים ישראליים ובמקביל התחיל לעבוד עם מגזינים רבים בארצות הברית.
ב-2006 אייר כהן את ספר הילדים "לחש הקסמים" מאת ליהיא לפיד. ב-2011 הם שבו לשתף פעולה וכהן אייר את ספרה "סבא השמן וסבא הרזה".
ב-2009 החל יזהר כהן לעבוד עם עיריית תל אביב, ויצר עבורה שני לוחות שנה מאויירים (בשנים 2009/10 ו-2010/11), נוסף על שתי תערוכות רחוב של יצירותיו: האחת הוקדשה למשוררים ישראליים (2010), והשנייה לשיריו של אריק איינשטיין (2014).
ב-2012, עם עזיבתו של יאיר לפיד את עולם העיתונות עבור קריירה פוליטית, החל יזהר לאייר את טורו השבועי של שלמה ארצי במוסף 7 ימים של ידיעות אחרונות.
בקיץ 2015 עברו כהן, אשתו ובתו להתגורר בפירנצה, איטליה.
בספטמבר 2018 פתח יזהר כהן תערוכת יחיד בספריית ז׳רמן טיון בפריז.
בקיץ 2018 שבה המשפחה להתגורר בישראל.
כהן מתגורר בתל אביב.
הערות שוליים

↑  About, אתר האינטרנט של יזהר כהן
| --- | --- |
בקרת זהויות :  ICIA: 279769  NLI: 987007281795605171  BnF: cb16646406g (data)  ISNI: 0000 0000 7412 5085  LCCN: n97086603  NTA: 304195448  VIAF: 281044696   WorldCat (עם VIAF): 281044696
ארי רון

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  1932 תל אביב, פלשתינה (א"י)
 פטירה:  31 במרץ 2017 (בגיל 85 בערך) חיפה, ישראל
 מקום קבורה:  תל רגב 
 תחום יצירה:  איור, עיצוב גרפי
 יצירות ידועות:  "איה פלוטו", קלפי הטאקי
 
ארי רון (1932 – 31 במרץ 2017) היה מאייר ומעצב גרפי ישראלי. התפרסם בעיקר באיוריו לספר הילדים "איה פלוטו".
ביוגרפיה

רון נולד בתל אביב וגדל בירושלים, שם למד בבית הספר בצלאל. בתחילת שנות ה-50 של המאה ה-20, לאחר שירותו הצבאי, עבר להתגורר עם רעייתו דינה בקיבוץ מגידו. בהמשך למד בבית הספר הלאומי הגבוה לאמנויות היפות בפריז, צרפת, וכשחזר לישראל השתכן בחיפה.
רון שימש כמורה לעיצוב גרפי במרכז האקדמי לעיצוב ולחינוך ויצו חיפה מאז שהוקמה בו מחלקה לעיצוב גרפי במהלך שנות ה-70. הוא עסק בהוראה גם בטכניון, באוניברסיטת חיפה ובמכללת אורנים.
רון נפטר ב-31 במרץ 2017 מדום לב. כתושב חיפה, נטמן בבית העלמין תל רגב. הותיר אחריו את אשתו דינה ושתי בנות.
ביוגרפיה > יצירותיו

בשנת 1957 יצא לאור ספר הילדים "איה פלוטו". הספר נכתב על ידי דינה רון ולאה גולדברג, בעקבות איוריו של רון, אותם יצר עבור בתו כשגר בקיבוץ מגידו. בשנות ה-70 צייר רון מחדש את עטיפת הספר עבור מהדורתו המחודשת, כיוון שהגלופה המקורית אבדה. בנוסף לאיוריו לספר זה, אייר רון ספרי ילדים נוספים, וכן עסק בעיצוב בולים ובעיצוב מסחרי, כמו הלוגו הראשון של קליל תעשיות.
בשנת 1983 עיצב את קלפי המשחק "טאקי". בהמשך המשיך לעבוד יחד עם חיים שפיר, ממציא המשחק, ואף אייר את ספרו "ארץ האין".
בשנת 2016 הוצגה ב"בית שץ" בירושלים תערוכה שהציגה מגוון מעבודותיו, אותן יצר במשך יותר מחמישים שנה.
הערות שוליים

↑   נעמה ריבה, מת ארי רון, מעצב קלפי הטאקי ומאייר "איה פלוטו", באתר הארץ, 1 באפריל 2017
↑  אלי אשכנזי‏, למה מאייר הספר "איה פלוטו" לא יוכל להיקבר בקיבוץ המזוהה עם הסיפור?, באתר וואלה, 2 באפריל 2017
↑  לוגו קליל תעשיות | מכון שנקר לתיעוד וחקר העיצוב בישראל, באתר designarchive.shenkar.ac.il
↑  דפנה ארד, כשבאשיר למד לרקוד, באתר הארץ, 7 באוקטובר 2011
↑  ראובן מירן, היכן נמצאים כל הדברים שחסרים עדיין, באתר הארץ, 23 בספטמבר 2003
↑  ארי רון - איה פלוטו, באתר בית שץ, ‏אפריל 2016
| --- | --- |
בקרת זהויות :  ICIA: 277710  NLI: 987007517114505171  GND: 121617914X  ISNI: 0000 0004 0277 1212  ULAN: 500476926  VIAF: 97517187   WorldCat (עם VIAF): 97517187